Απομακρυσμένες (out-of-area) ψυχιατρικές νοσηλείες στον Νομό Θεσσαλονίκης: ανάλυση δευτερογενών δεδομένων της έρευνας ΜΑΝΕ
Creators: name: Καρανικολάου, Ιωάννα Μιχαήλ
Publisher: name: Aristotle University of Thessaloniki
Year: 2023
Subjects: Απομακρυσμένες ψυχιατρικές νοσηλείες
Ψυχιατρικές νοσηλείες εκτός Το.Ψ.Υ.
Θεσσαλονίκη
Out-of-area psychiatric placements
Thessaloniki

description: Σκοπός της παρούσας εργασίας είναι η διερεύνηση της έκτασης των απομακρυσμένων ψυχιατρικών νοσηλειών (ΑΨΝ) στα δημόσια νοσοκομεία του Ν. Θεσσαλονίκης, η ανάλυση των παραγόντων που τις καθορίζουν και η αξιολόγηση της επίδρασής τους στη μέση διάρκεια νοσηλείας των ασθενών, ως μια πρώτη απόπειρα ανάδειξης και χαρτογράφησης του φαινομένου. Πρόκειται για μία αναδρομική, συγχρονική μελέτη. Έγινε στατιστική επεξεργασία δύο βάσεων δεδομένων της ΜΑΝΕ (Μελέτη Ακούσιων Νοσηλειών στην Ελλάδα) με το SPSS 28. Το δείγμα αποτελείται από το σύνολο των ασθενών που νοσηλεύθηκαν στα νοσοκομεία του Ν. Θεσσαλονίκης, από 1 Μαρτίου 2018 έως 28 Φεβρουαρίου 2019. Βρέθηκε ότι το 29,3% του συνόλου των ψυχιατρικών εισαγωγών ήταν ΑΨΝ. To 62,4% των ΑΨΝ ήταν ακούσιες νοσηλείες. Το 65,46% των ασθενών εισήχθη σε κλινικές του Ψ.Ν.Θ. ενώ το 34,54% σε ψυχιατρικές κλινικές των Γ.Ν. του Νομού. Το 58,7% του συνόλου των ΑΨΝ προέρχονταν από γειτονικές στη Θεσσαλονίκη περιφέρειες (Σερρών, Χαλκιδικής, Ημαθίας, Πέλλας και Κιλκίς) και το 41,3% από ακόμη πιο απομακρυσμένες περιοχές. Βρέθηκε στατιστικά σημαντική συσχέτιση μεταξύ ΑΨΝ και τύπου εισαγωγής, με το ποσοστό ΑΨΝ στις ακούσιες εισαγωγές (32,6%) να είναι περίπου 8% μεγαλύτερο από ότι στις εκούσιες εισαγωγές (24,7%), καθώς και μεταξύ ΑΨΝ και φύλου, με το ποσοστό ΑΨΝ στους άντρες να είναι περίπου 10% μεγαλύτερο από ότι στις γυναίκες. Τέλος, δεν βρέθηκε στατιστικά σημαντική διαφορά μεταξύ της μέσης διάρκειας νοσηλείας των ΑΨΝ και των ψυχιατρικών εισαγωγών που προέρχονται από την περιφέρεια Θεσσαλονίκης. Στη Θεσσαλονίκη μία στις τρεις εισαγωγές ψυχιατρικών ασθενών ήταν ΑΨΝ. Η πλειονότητα αυτών των εισαγωγών ήταν ακούσιες, και σχεδόν οι μισές από αυτές προέρχονταν από μακρινές περιοχές. Τα ευρήματα της παρούσας μελέτης δείχνουν την κακή απόδοση στο ελληνικό σύστημα ψυχικής υγείας. Υπάρχει επείγουσα ανάγκη για επενδύσεις σε κοινοτικές υπηρεσίες ψυχικής υγείας και ενίσχυση των ψυχιατρικών κλινικών των περιφερειακών νοσοκομείων, προκειμένου να μειωθούν οι ΑΨΝ.
description: The aim of this study is to investigate the extent of out-of-area psychiatric placements (OAPs) in public hospitals of the Prefecture of Thessaloniki, analyse the factors that determine them and assess their impact on the average length of hospital stay for patients, as a first attempt to highlight and map the phenomenon. This is a retrospective, cross-sectional study. Two datasets of the Study of Involuntary Hospitalizations in Greece (MANE) were statistically processed with SPSS 28. The sample consists of all patients who were admitted in the hospitals of the Prefecture of Thessaloniki, from March 1, 2018 to February 28, 2019. It was found that 29.3% of all psychiatric admissions were OAPs. 62.4% of all OAPs were involuntary psychiatric admissions. 65.46% of the patients were admitted in clinics of the Psychiatric Hospital of Thessaloniki, while 34.54% in psychiatric clinics of General Hospitals. 58.7% of all OAPs came from neighboring to Thessaloniki regions (Serres, Chalkidiki, Imathia, Pella and Kilkis regions) and 41.3% from even more distant regions. A statistically significant correlation was found between OAP and type of admission, with the rate of OAP in involuntary admissions (32.6%) being approximately 8% higher than in voluntary admissions (24.7%), as well as between OAP and gender, with the OAP rate in men being approximately 10% higher than in women. Finally, no statistically significant difference was found between the average length of hospital stay of OAPs and psychiatric admissions coming from Thessaloniki region. In Thessaloniki one out of three psychiatric admissions were OAPs. The majority of these placements were involuntary ones, and almost half of them coming from distant regions. The findings of this study are signs of poor performance in the Greek mental healthcare system. There is an urgent need for investment in local community mental health services and bed capacity in psychiatric clinics of regional hospitals in order to reduce OAPs.